Her er Kim Jong-uns nye jenteband
Chongbong-orkesteret skal ifølge landets statlige nyhetsbyrå produsere «lett musikk» og beskrives som en «revolusjonær kunstorganisasjon som skal representere og lede en ny æra», melder britiske The Telegraph. Bandets syv kvinnelige vokalister holdt sin første konsert i Moskva mandag denne uken. To dager senere publiserte Nord-Korea et bilde fra konserten i Tsjaikovskij-konserthuset, som viser de sortkledde vokalistene opptre sammen med flere korpsmusikere i militæruniformer. Gruppen, som skal være dannet av Kim Jong-un selv, blir ifølge den britiske avisen også omtalt som Nord-Koreas «ideologiske speidere og flaggbærere». Sett denne? Kim Jong-un viste frem luksusflyplassIfølge nyhetsbyrået UPI er det nye bandet ikke et svar på at nabolandet i sør nylig utplasserte propagandahøyttalere som spilte jente-sang og dunkende popmusikk mot grensen. Nord-Korea truet med krig, men etter flere dager med samtaler, ble de to landene enige om en fredelig løsning på konflikten. I ettertid uttalte Kim at det var landets «militære muskler» og atomvåpen som førte til at en avtale kunne komme på plass. UPI poengterer at Chongbong-lanseringen skjer på samme tid som Nord-Korea har igangsatt en større aksjon mot forbudt musikk i det lukkede regimet. De siterer blant annet en kilde på at nordkoreanske myndigheter går fra hus til hus for å saumfare innbyggernes CD-er og kassetter, i jakten på forbudt materiale. – Hvis de oppdager en eneste sang som er på forbudslisten, brenner de alt, sier kilden. Husker du? Her oppdager journalisten en skjult hotelletasje i Nord-KoreaChongbong følger forøvrig i de musikalske fotsporene til jentebandet Pochonbo Electric Ensemble, som blant annet har produsert patriotiske hitlåter som «Flott hestelignende kvinne» og «Jeg elsker Pyongyang». Bandet, som skal ha gitt ut over 100 plater de siste ti årene, ble bannlyst i 2013 etter at det kom frem at flere av medlemmene hadde medvirket i videoer som som inneholdt seksuelle handlinger. Les også: Forbudt å kalle opp barna etter nordkoreanske ledere Den velkjente vokalisten i bandet, Hyong Song-wol, blir også beskrevet som en eks-kjæreste av Kim Jong-un. Etter skandalen ble det hevdet at Hyong ble pågrepet og henrettet sammen med resten av jentegruppen, men omstendighetene rundt saken er uklare. Ifølge The Telegraph dukket Hyong opp igjen på et program på landets statlige TV-kanal i fjor, tilsynelatende i live og i god form.
Det nordkoreanske jentebandet Chongbong skal lage «musikk for massene». Samtidig slår regimet knallhardt ned på innbyggere som blir tatt med forbudt musikk.